สหรัฐฯงานเข้า เจอผู้ติดเชื้อโควิด-19 บนเรือแกรนด์ ปริ๊นเซสแล้ว 21 คน
รองประธานาธิบดีสหรัฐฯ แถลงยอมรับพบผู้ติดเชื้อโควิด-19 บนเรือสำราญแกรนด์ ปริ๊นเซสแล้วอย่างน้อย 21 ราย เตือนประชาชนชาวอเมริกันหลีกเลี่ยงการท่องเที่ยวเรือสำราญเมื่อ 7 มี.ค.63 นายไมค์ เพนซ์ รองประธานาธิบดีสหรัฐฯแถลงต่อสื่อมวลชนในทำเนียบขาว ระบุผลการตรวจหาเชื้อโควิด-19 ของผู้โดยสารและลูกเรือบนเรือสำราญแกรนด์ ปริ๊นเซส ที่จอดทอดสมออยู่นอกชายฝั่งแคลิฟอร์เนีย โดยจากการตรวจเชื้อไปแล้ว 46 คนพบผลเป็นบวกแล้วถึง 21 คน เป็นลูกเรือ19 คนและผู้โดยสารอีก 2 คน ซึ่งหลังจากนี้รัฐบาลสหรัฐฯจะนำเรือสำราญลำนี้ไปจอดเทียบท่าที่ท่าเรือที่ไม่ได้ใช้เชิงพาณิชย์ เพื่อให้มีการตรวจร่างกายลูกเรือและผู้โดยสารทั้งหมดกว่า 3500 คนอย่างละเอียด เพื่อแยกกลุ่มกักตัว หรือให้การรักษาต่อไปพร้อมกันนี้ นายเพนซ์ยังได้ฝากเตือนไปถึงชาวอเมริกันโดยเฉพาะกลุ่มเสี่ยงอย่างผู้สูงอายุ และผู้ที่มีโรคประจำตัวให้ระมัดระวังการเดินทางท่องเที่ยวโดยเรือสำราญในระยะนี้ โดยการตรวจหาเชื้อโควิด-19 บนเรือสำราญลำนี้มีขึ้นหลังจากที่สหรัฐฯพบว่ามีชาวอเมริกันที่เคยท่องเที่ยวด้วยเรือลำนี้ติดเชื้อโควิด-19อย่างน้อย9 รายและ 1ในนั้นเสียชีวิตในเวลาต่อมา ทำให้ต้องแจ้งให้เรือกลับมายังสหรัฐฯเพื่อเร่งตรวจร่างกายผู้โดยสารรายอื่นที่อาจจะติดเชื้อเพิ่มเติมก่อนหน้านี้เรือสำราญไดมอนด์ ปริ๊นเซส ที่จอดเทียบท่าที่โยโกฮาม่าของญี่ปุ่นพร้อมผู้โดยสาร ราว 3700 คน ก็กลายเป็นแหล่งแพร่กระจายของเชื้อไวรัสโคโรน่าสายพันธุ์ใหม่2019 โดยพบว่ามีผู้ติดเชื้อบนเรือลำดังกล่าวไม่ต่ำกว่า700 คน ทำให้ยอดผู้ติดเชื้อในประเทศญี่ปุ่นเพิ่มขึ้นอย่างรวดเร็ว
รองประธานาธิบดีสหรัฐฯแถลงยอมรับ พบผู้ติดเชื้อโควิด-19 บนเรือสำราญแกรนด์ ปริ๊นเซสแล้ว อย่างน้อย 21ราย เตือนประชาชนชาวอเมริกันหลีกเลี่ยงการท่องเที่ยวเรือสำราญ
โควิด-19,ไวรัสโคโรนา,เรือสำราญ แกรนด์ ปริ๊นเซส,สหรัฐอเมริกา,COVID-19,ไฮไลต์ไวรัสโคโรน่า